জলি বাগচী গণসঙ্গীত কবিতা মিলনসাগর Jolly Bagchi Ganasangeet Poetry MILANSAGAR
কবি জলি বাগচী - জন্মগ্রহণ করেন অবিভক্ত বাংলার ময়মনসিংহ জেলার নেত্রকোনায়।
ইতিহসে এম.এ. এবং বি.লিব. পাশ করে, কর্মজীবনে তিনি যাদবপুর বিশ্ববিদ্যালয়ের গ্রন্থাগারিকের পদে
কর্মরত থেকে অবসর গ্রহণ করেন।
তিনি বেড়ে ওঠেন সঙ্গীতচর্চা এবং রাজনীতির পরিমণ্ডলে এবং উচ্চাঙ্গসঙ্গীতে “সঙ্গীত প্রভাকর” ও
রবীন্দ্রসঙ্গীতে “সঙ্গীতালঙ্কার” ডিগ্রী লাভ করেছেন।
১৯৬৫ সাল থেকেই তিনি বাম-রাজনীতির সঙ্গে যুক্ত। প্রথমে শ্রমিক-কৃষকদের মধ্যে গণসঙ্গীত
পরিবেশনকারী সংস্থা ঋত্বিকের সঙ্গে যুক্ত ছিলেন।
“জরুরী অবস্থা”-র সময়েও কবি সমানভাবে সক্রীয় ছিলেন। ১৯৭৫ সালে এলাহাবাদ হাইকোর্টের বিচারপতি
জগমহন লাল সিনহার বিচারে, প্রধানমন্ত্রী শ্রমতী ইন্দিরা গান্ধীর নির্বাচন বাতিল ঘোষণা হওয়ার পর, কংগ্রেস
দলের আইনী বিশেষজ্ঞ ব্যারিস্টার সিদ্ধার্থশঙ্কর রায়ের উপদেশে ইন্দিরা গান্ধী, দেশে আভ্যন্তরীন জরুরী
অবস্থা ঘোষণা করেন। কিছু সুফল থাকলেও, জরুরী অবস্থার সময়কালকে ভারতীয় গণতন্ত্রের একটি কালো
অধ্যায় হিসেবে গণ্য করা হয়। এই সময়কালে জনগণের মৌলিক অধিকারকে (Fundamental Rights) খর্ব বা
বাতিল করা হয়েছিল।
কবি জলি বাগচী গণবিষাণ এর প্রতিষ্ঠা করেন। বাউলমনের প্রকাশনায় ৬৯টি গণসঙ্গীত নিয়ে “মুক্ত হবে প্রিয়
মাতৃভূমি” (১৯৮৪) গণসঙ্গীত সংকলনটির তিনি সংকলক এবং সম্পাদক। গণবিষাণের পরিচালনায়
গণসঙ্গীতের ক্যাসেট “মানুষের মুক্তির যুদ্ধে” (১৯৮৮) এবং “গানের পাখীরা ওড়ে নির্ভয়” (১৯৯৩) এর
প্রকাশনার সঙ্গেও তিনি যুক্ত ছিলেন। সম্পাদনা করেছেন বিভিন্ন কবি-গণসঙ্গীতকারের ৫১টি গানের
স্বরলিপিসহ “সূর্য অভিযানের গান” (১৯৯৪)।
১৯৬৪ সাল থেকে দীর্ঘ চার দশকেরও বেশী সময় ধরে তিনি গণসংস্কৃতির সঙ্গে একাত্ম। তিনি একাধারে
রচনা করেছেন বহু গানের কথা ও নিজের ও অন্য কবির বহু গানে সুর সংযোজন করেছেন। গণবিষাণের
হয়ে বেশ কিছু নাটকের প্রযোজনা ও পরিচালনার সঙ্গেও তিনি যুক্ত।
আমরা  মিলনসাগরে  কবি জলি বাগচীর গণসঙ্গীত তুলে আগামী প্রজন্মের কাছে পৌঁছে দিতে পারলেই এই
প্রয়াসের সার্থকতা।
উত্স - কবি জলি বাগচী ও গণবিষাণের অন্যান্য সদস্যদের সঙ্গে ৫.৬.২০১৬ তারিখে নেওয়া একটি
.            সাক্ষাত্কার। মিলনসাগরের পক্ষে সাক্ষাত্কারটি নিয়েছিলেন মিলন সেনগুপ্ত।
কবির সঙ্গে যোগাযোগ -
ইমেল - malay234@gmail.com
গণবিষাণের ফেসবুক - https://www.facebook.com/ganabishan?fref=ts
.                           https://www.facebook.com/Ganabishan.us/?fref=ts
কবি গণসঙ্গীতকার জলি বাগচীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ৯.৬.২০১৫
...